โรบินฮูด: พรินซ์ออฟธีฟส์ (วิดีโอเกม)

โรบินฮูด: พรินซ์ออฟธีฟส์ () เป็นเกมคอนโซลที่วางจำหน่ายใน ค.ศ. 1991 สำหรับนินเท็นโดเอนเตอร์เทนเมนต์ซิสเตมและเกมบอย ที่พัฒนาโดยสคัลป์เจอด์ซอฟต์แวร์, อิงก์. กับบิตส์สตูดิโอส์ตามลำดับ และเผยแพร่โดยเวอร์จินเกมส์, อิงก์. นอกจากนี้ ยังมีการประกาศเวอร์ชันสำหรับมาสเตอร์ซิสเตมและเกมเกียร์แต่ถูกยกเลิกไป โดยเกมนี้อิงจากภาพยนตร์ที่มีชื่อเดียวกัน

เกมดังกล่าวได้รับการนำเสนอเป็นเกมหน้าปกสำหรับนิตยสารนินเท็นโดเพาเวอร์ฉบับเดือนกรกฎาคม ค.ศ. 1991 แต่ฉบับนี้กลับมีชื่อเสียงในทางไม่ดีเนื่องจากเกมไม่ได้รับการเผยแพร่จนกระทั่งผ่านไป 4 เดือนหลังจากการเผยแพร่https://archive.today/20140303203033/http://www.debate.org/reference/robin-hood-prince-of-thieves

 รูปแบบการเล่น 
เกมดังกล่าวมีโหมดรูปแบบการเล่นหลายโหมด โหมดการผจญภัยมาตรฐานจะแสดงการกระทำจากมุมมองด้านบนในขณะที่ผู้เล่นนำทางโรบินผ่านสภาพแวดล้อม และต่อสู้กับเหล่าศัตรู ส่วนโหมดที่สองใช้การต่อสู้แบบตัวต่อตัว โดยแสดงการกระทำจากด้านข้างและมีการควบคุมที่แตกต่างกันซึ่งช่วยให้ตัวละครที่ผู้เล่นควบคุมสามารถกระโดด ตลอดจนโจมตีและป้องกัน ส่วนโหมดที่สามซึ่งเป็นโหมดการต่อสู้เป็นหมู่อย่างชุลมุนนั้นจะเน้นไปที่การดำเนินเรื่องจากมุมมองเหนือศีรษะที่สูงมาก ทำให้สามารถแสดงภาพการต่อสู้ขนาดใหญ่ระหว่างกองกำลังขนาดใหญ่ ซึ่งโหมดนี้มักจะเกิดขึ้นเมื่อพวกของโรบินและทหารศัตรูจำนวนมากปะทะกัน นอกจากนี้ยังมีโหมดอื่นอีก อันเป็นในระหว่างตอนแข่งม้า ซึ่งเป็นการผสมระหว่างมุมมองจากด้านบนและด้านข้าง โดยม้าจะต้องได้รับการนำทางให้กระโดดข้ามกองเศษหินและเอาชนะคู่แข่งในที่สุด

เกมดังกล่าวยังมีระบบการติดตั้งอุปกรณ์แบบหลวม ๆ โดยสามารถถือวัตถุเกือบทุกอย่างเป็นอาวุธได้ และเมื่อดันแคนเข้าร่วมกลุ่มของโรบินเป็นครั้งแรก เขามาพร้อมกับน่องไก่เพื่อโจมตี

 เรื่องราว 
เกมเปิดเรื่องในคุกอาหรับที่เยรูซาเลม โรบินฮูดอยู่ในคุกพร้อมกับปีเตอร์ ดูบัวส์ และอะแซม โรบินต้องปล่อยพวกเขาทั้งสองคนให้เป็นอิสระ จากนั้นพวกเขาก็ต้องหลบหนี โดยปีเตอร์ได้รับบาดเจ็บสาหัสระหว่างหลบหนี แต่โรบินและอะแซมหนีไปอังกฤษได้

เมื่อเดินทางมาถึงอังกฤษ โรบินพบว่าพ่อของเขาถูกสังหาร และนายอำเภอเมืองนอตทิงแฮมก็ปกครองอังกฤษอย่างกดขี่ข่มเหงในช่วงที่กษัตริย์ริชาร์ดไม่อยู่ เมดแมเรียนบอกโรบินว่ามีข่าวลือว่ามีผู้ชายซ่อนตัวจากนายอำเภออยู่ในป่าเชอร์วูด และบอกให้เขาไปที่นั่น เพื่อตามหาพวกเขา และเข้าร่วมกับพวกเขา

เมื่อโรบินเข้าร่วมค่ายในเชอร์วูด ค่ายนั้นก็จะกลายเป็นฐานที่มั่นของโรบินฮูดตลอดช่วงเวลาที่เหลือของเกม และเขาได้ออกจากค่ายอย่างต่อเนื่องเพื่อรับภารกิจต่าง ๆ เมื่อเสร็จสิ้นแต่ละภารกิจแล้ว โรบินต้องกลับมาที่ค่ายเพื่อดูว่าจะต้องดำเนินภารกิจใดต่อไป ในที่สุด โรบินฮูดก็ทำภารกิจสุดท้ายในการกำจัดนายอำเภอเมืองนอตทิงแฮม และเมื่อโรบินกำจัดนายอำเภอได้ ก็ถือว่าชนะเกมและจบลงด้วยงานแต่งงานระหว่างโรบินฮูดกับเมดแมเรียน ซึ่งถูกขัดจังหวะโดยกษัตริย์ริชาร์ดที่เพิ่งเสด็จพระราชดำเนินกลับมาอังกฤษ โดยกษัตริย์ริชาร์ดทรงยกแมเรียนให้ และเธอกับโรบินก็แต่งงานกัน

 การตอบรับ 

นิตยสารเพาเวอร์อันลิมิเตดให้คะแนนเวอร์ชันเกมบอยอยู่ที่ 83 เปอร์เซ็นต์ พร้อมแสดงความเห็นว่า "แน่นอนว่าเกมโรบินฮูด: พรินซ์ออฟธีฟส์ อิงมาจากภาพยนตร์ แต่ก็ไม่ได้แย่เท่าเกมอื่น ๆ ที่คล้ายกัน ตรงกันข้าม เกมกลับน่าตื่นเต้นและน่าผจญภัยมาก! น่าเสียดายที่ตัวละครในเกมดูไม่ค่อยดีนัก"

 อ้างอิง 

 แหล่งข้อมูลอื่น 


หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:เกมสำหรับเกมบอย
หมวดหมู่:เกมสำหรับแฟมิคอม
หมวดหมู่:วิดีโอเกมโรบินฮูด
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในประเทศอังกฤษ
หมวดหมู่:วิดีโอเกมที่มีฉากในเยรูซาเลม